als_Latn dik_Latn sag_Latn
Lokalitetet historike dhe arkeologjike në Ohër po shënojnë rekord të vizitorëve, përderisa në muze askush nuk afrohet. Sipas të dhënave zyrtare të Entit për Mbrojtje të Përmendoreve Kulturore lokaliteti më i vizituar është “Kalaja e Samoilit”. Prej vitit 2010 e këndej në këtë kala kanë qenë mbi 400 mijëve vizitorë, përcjell Telegrafi Maqedoni.
Për fat të keq vizita në muze është e rrallë, turistët i kalojnë pa mos u futur fare brenda objekteve. Galeria e Ohrit në kompleksin e muzeve në kishën “Sveti Bogorodica” është pasuria më e madhe kulturore që e posedon Maqedonia.
Me ftesë për bashkëpunim me Entin e Ohrit dhe Muzeun janë tërhequr vetëm 3 agjenci turistike, me të cilat ka edhe marrëveshje të nënshkruara. Ndërsa nga pushteti lokal në Ohër thonë se do të realizojnë projekte në muzetë e Ohrit që të tërhiqen sa më shumë turist vendor dhe të huaj.
You must be logged in to post a comment Login
als_Latn als_Latn als_Latn eng_Latn